CELEX: 32020D0608
Language: bg
Date: 2020-04-24 00:00:00
Title: Решение (ЕС) 2020/608на Съвета от 24 април 2020 година за подписване, от името на Съюза, на Споразумението между Европейския съюз и Република Корея относно някои аспекти на въздухоплавателните услуги

5.5.2020   
               
               
                  BG
               
               
                  Официален вестник на Европейския съюз
               
               
                  L 142/1
               
            
         РЕШЕНИЕ (ЕС) 2020/608НА СЪВЕТА
         от 24 април 2020 година
         за подписване, от името на Съюза, на Споразумението между Европейския съюз и Република Корея относно някои аспекти на въздухоплавателните услуги
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 100, параграф 2 във връзка с член 218, параграф 5 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     На 5 юни 2003 г. Съветът упълномощи Комисията да започне преговори с трети държави за замяната на някои разпоредби на съществуващите двустранни спогодби със споразумение на равнището на Съюза.
                  
               
                     (2)
                  
                  
                     Комисията договори от името на Съюза Споразумение между Европейския съюз и Република Корея относно някои аспекти на въздухоплавателните услуги (наричано по-долу „споразумението“). Преговорите приключиха успешно с парафиране на споразумението на 12 ноември 2008 г.
                  
               
                     (3)
                  
                  
                     На 31 март 2009 г. Съветът прие решение за подписване на рпоразумението (наричано по-долу „решението от 2009 г.“). Въпреки това, поради нежелание от страна на Република Корея, споразумението не беше подписано.
                  
               
                     (4)
                  
                  
                     През 2018 г. Република Корея изрази отново интерес от подписване и сключване на споразумението. Тъй като след решението от 2009 г. бяха парафирани или подписани редица нови двустранни спогодби за въздухоплавателни услуги между държави членки и Република Корея, споразумението беше актуализирано. Поради това се изисква ново решение от Съвета за подписването на споразумението.
                  
               
                     (5)
                  
                  
                     Целта на споразумението е да се приведат в съответствие с правото на Съюза двустранните спогодби за въздухоплавателни услуги между 22 държави членки и Република Корея.
                  
               
                     (6)
                  
                  
                     Споразумението следва да бъде подписано,
                  
               ПРИЕ НАСТОЯЩОТО РЕШЕНИЕ:
         
            Член 1
            Разрешава се подписването, от името на Съюза, на Споразумението между Европейския съюз и Република Корея относно някои аспекти на въздухоплавателните услуги при условие за сключването на посоченото споразумение (1).
         
         
            Член 2
            Председателят на Съвета е оправомощен да посочи лицето (ата), упълномощено(и) да подпише(ат) споразумението от името на Съюза.
         
         
            Член 3
            Настоящото решение влиза в сила в деня на приемането му.
         
         
            Съставено в Брюксел на 24 април 2020 година.
            
               
                  За Съвета
               
               
                  Председател
               
               G. GRLIĆ RADMAN
            
         
         
            (1)  Текстът на споразумението ще бъде публикуван заедно с решението за сключването му.